Twee leerders vas vir moord op 17-jarige | Maroela Media
Twee tieners is in hegtenis geneem in verband met die moord op ŉ 17-jarige meisie wie se liggaam Saterdag op ŉ vullisterrein buite Mokopane (Potgietersrus) in Limpopo gevind is.
Kol. Moatshe Ngoepe, woordvoerder van die polisie, sê die meisie is Vrydag omstreeks 06:40 by haar huis weg skool toe, maar het nie weer teruggekeer nie. Gister het ŉ verbyganger op die meisie se liggaam afgekom waar dit op die vullisterrein gelê het, steeds met haar skooluniform aan.
“Die vullisterrein is geleë tussen uitbreiding 14 en uitbreiding 20 in Mokopane. Die polisie is ontbied en het hulle saam met nooddienste na die toneel gehaas,” sê Ngoepe. Die meisie was egter reeds dood.
Sy is later deur haar familie uitgeken as Tebatjo Nkoana.
“Die polisie se voorlopige ondersoek het vasgestel Nkoana was ŉ leerder aan ŉ plaaslike hoërskool in Mokopane. Die polisie se ondersoek het uiteindelik gelei tot die inhegtenisneming van twee leerders van dieselfde skool, onderskeidelik 17 en 18 jaar oud,” het Ngoepe gesê.
Die twee verdagtes sal binnekort in die hof in Mokopane verskyn.
Nog op skoolbanke en pleeg alreeds moord.
Aartjie na vaartjie
17 en 18 jr oud……dus n laerskool.
Moontlik al in graad 4 of 5.
Ek het nie eers woorde nie!!! Dit is ‘n vreeslike wereld die!!
Tragies! N ander berig is n skool meisie verkrag en vermoor,in vlak graf en die 17 jarige moordenasr het homself gehang!
Dis nou ons toekoms…scary!
Hierdie tienermoordenaars versprei soos n veldbrand! Byna elke dag…week lees ons v die. Verlede week is n seun vermoor vir sy skoene. Hoe dink die kinders dis ok om so iets te doen?
Gaan kyk na die indoktrinasie in die kirrikulum en wêreldse verwysingsraamwerk, hoe hul ouerhuis funksioneer en dan al die pad na die leiers van die land. Resep vir chaos.
En as Lesufi sy sin kry, sit hierdie jong kriminele binnekort langs ons kinders in die klaskamers! Almal binne n 30km radius kan mos nou by n skool van hul keuse inskryf…
Wat gaan tog aan met die jeug en kinders van vandag ??
die duiwel is los – loshande !
Ek hoop nie hierdie is ‘n laerskool nie. 17 & 18 is mos matriek !!!
Lekker Piet · 1 maand gelede
Arno. Skerp baie skerp.
JA ek stem die duiwel is los
ek bekommer myself oor die toekoms
sex drugs moord vieslike taal en geen respek vir ouer mense
Nou moor hul mekaar so gereeld
WIL SIEN WAT KOM VAN DIE SAAK
Lees mooi ‘Hoërskool’ Mokopane